CELEX: 62009CA0550
Language: et
Date: 2010-06-29 00:00:00
Title: Kohtuasi C-550/09: Euroopa Kohtu (suurkoda) 29. juuni 2010 . aasta otsus (Oberlandesgericht Düsseldorf’i eelotsusetaotlus — Saksamaa) — kriminaalmenetlus, milles süüdistatavad on E ja F (Ühine välis- ja julgeolekupoliitika — Teatavate isikute ja üksuste vastu suunatud eripiirangud terrorismivastaseks võitluseks — Ühine seisukoht 2001/931/ÜVJP — Määrus (EÜ) nr 2580/2001 — Artiklid 2 ja 3 — Organisatsiooni kandmine terrorismiaktidega seotud isikute, rühmituste ja üksuste loetellu — Organisatsiooni liikmete poolt annetuste kogumisest ning trükiväljaannete müügist saadud vahendite üleandmine sellele organisatsioonile)

28.8.2010   
            
            
               ET
            
            
               Euroopa Liidu Teataja
            
            
               C 234/15
            
         Euroopa Kohtu (suurkoda) 29. juuni 2010. aasta otsus (Oberlandesgericht Düsseldorf’i eelotsusetaotlus — Saksamaa) — kriminaalmenetlus, milles süüdistatavad on E ja F
   (Kohtuasi C-550/09) (1)
   
   (Ühine välis- ja julgeolekupoliitika - Teatavate isikute ja üksuste vastu suunatud eripiirangud terrorismivastaseks võitluseks - Ühine seisukoht 2001/931/ÜVJP - Määrus (EÜ) nr 2580/2001 - Artiklid 2 ja 3 - Organisatsiooni kandmine terrorismiaktidega seotud isikute, rühmituste ja üksuste loetellu - Organisatsiooni liikmete poolt annetuste kogumisest ning trükiväljaannete müügist saadud vahendite üleandmine sellele organisatsioonile)
   2010/C 234/22
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Düsseldorf
   
      Põhikohtuasja kriminaalmenetluse pooled
   
   E ja F
   
      Ese
   
   Eelotsusetaotlus — Oberlandesgericht Düsseldorf — Nõukogu 27. detsembri 2001. aasta määruse (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks (EÜT L 344, lk 70; ELT eriväljaanne 18/01, lk 207) artiklite 2 ja 3 tõlgendamine — Tuginemine nõukogu otsuse, millega organisatsioon kanti selle määruse artikli 2 lõikes 3 nimetatud loetellu, kehtetusele siseriiklikus kohtus, kusjuures asjaomane organisatsioon ei ole seda otsust vaidlustanud — Määruse nende sätete kohaldamisala, mille kohaselt on keelatud anda majandusressursse nimetatud loetellu kantud organisatsiooni käsutusse — Majandusressursside edasiandmine organisatsioonisiseselt sellesse organisatsiooni kuuluvate isikute poolt
   
      Resolutsioon
   
   
               1.
            
            
               Devrimci Halk Kurtulus Partisi-Cephesi (DHKP-C) kandmine nõukogu 27. detsembri 2001. aasta määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõikes 3 nimetatud loetellu on tühine ning sellest tulenevalt ei saa see aidata kaasa selle määruse väidetava rikkumise eest kriminaalkorras süüdimõistmise põhistamisele 29. juunile 2007 eelnevat ajavahemikku puudutavalt.
            
         
               2.
            
            
               Määruse nr 2580/2001 artikli 2 lõike 1 punkti b tuleb tõlgendada nii, et sellega peetakse silmas selle määruse artikli 2 lõikes 3 nimetatud loetellu kantud juriidilisele isikule, rühmitusele või üksusele selle juriidilise isiku, rühmituse või üksuse liikme poolt selliste rahaliste vahendite, muu finantsvara või majandusressursside üleandmist, mis on kogutud või saadud isikutelt, kes ei ole liikmed.
            
         
      (1)  ELT C 148, 5.6.2010.